อีกแล้ว รถเก๋งทหารอากาศ ติดแก๊ส ขับอยู่ดีๆ ไฟลุกท่วม เผาวอดทั้งคัน 
เครดิตภาพจาก หน่วยกู้ภัยสว่างมงคลธรรมสถานหล่มสัก,รถเก๋งโตโยต้าคัมรี่ ติดแก๊ส ของทหารอากาศ ขณะเพิ่งขับรถกลับจากบ้านแฟนที่น้ำหนาว เพชรบูรณ์ เพื่อมุ่งหน้าลงใต้ จ.สุราษฎร์ธานี ระหว่างทางได้กลิ่นเหม็นไหม้ ไฟลุกลามเข้าห้องเครื่องวอดยกคัน,เมื่อวันที่ 8 ต.ค.2559 ร.ต.อ.สิรวิชญ์ มาซา รอง สวป.สภ.น้ำหนาว จ.เพชรบูรณ์ ไปตรวจสอบเหตุรถยนต์ถูกไฟไหม้ที่ ถนนสาย 12 หล่มสัก-ชุมแพ ห่างจากด่านตรวจอุทยานแห่งชาติน้ำหนาว บ้านวังยาว หมู่ที่ 5 ต.ปากช่อง อ.หล่มสัก จ.เพชรบูรณ์ ราว 800 เมตร พบรถเก๋งยี่ห้อโตโยต้า รุ่นคัมรี่ สีขาว หมายเลขทะเบียน ศค 6260 กรุงเทพมหานคร กำลังถูกเพลิงลุกไหม้ จากนั้นจึงช่วยกันนำถังดับเพลิงไปฉีดดับไฟใช้เวลาราวครึ่งชั่วโมงจึงสามารถดับไฟได้,สอบถาม พ.จ.อ.อภิวัฒน์ เที่ยงธรรม อายุ 45 ปี ทหารอากาศสังกัดกองบิน 7 จังหวัดสุราษฎร์ธานีคนขับรถ และเป็นเจ้าของรถ กล่าวว่ารถคันนี้ใช้แก๊ส ตนเองเพิ่งขับออกจากบ้านแฟนที่น้ำหนาว มุ่งหน้ากลับบ้านที่จังหวัดสุราษฎร์ธานี เมื่อขับรถมาถึงที่เกิดเหตุได้เกิดกลิ่นเหม็นจึงรีบจอดรถ จากนั้นไฟจึงลุกขึ้นที่ห้องเครื่องก่อนลุกลามไหม้อย่างรวดเร็ว 
รถเก๋งโตโยต้าคัมรี่ ติดแก๊ส ของทหารอากาศ ขณะเพิ่งขับรถกลับจากบ้านแฟนที่น้ำหนาว เพชรบูรณ์ เพื่อมุ่งหน้าลงใต้ จ.สุราษฎร์ธานี ระหว่างทางได้กลิ่นเหม็นไหม้ ไฟลุกลามเข้าห้องเครื่องวอดยกคัน 
ไฟไหม้รถ,รถติดแก๊ส,เผาวอด,เพชรบูรณ์,อภิวัฒน์ เที่ยงธรรม